sagorsarker/bangla-wikipedia huggingface dataset:
আল জাজিরা ইনভেস্টিগেটস

আল জাজিরা ইনভেস্টিগেটস () আল জাজিরা টেলিভিশন নেটওয়ার্কের একটি অনুসন্ধানী সাংবাদিকতা বিভাগ।
তদন্তকারী দলের দোহা, লন্ডন এবং ওয়াশিংটন ডিসিতে ব্যুরো অফিস রয়েছে। ২০১২ সালে আল জাজিরা একটি বিশেষ দল গঠনের সিদ্ধান্ত নিয়ে এটি গঠন করে, যাদের একমাত্র লক্ষ্য ছিল যুগান্তকারী রহস্যের বিষয়বস্তু উন্মুক্ত করা। আই-ইউনিট হিসাবেও পরিচিত এই দলটি নিজেদের এইরূপে বর্ণনা করে: "আসল সাংবাদিকতা যা বৈশ্বিক সংবাদ এজেন্ডাকে বিঘ্নিত করে। এর উদ্দেশ্য হচ্ছে জনস্বার্থে কাজ করার সময় অন্যায় উন্মোচন করে সাহসিকতার সাথে সত্য কথা বলা"।
ক্লেটন সুইজার প্যালেস্টাইন পেপার এবং ইয়াসের আরাফাতের মৃত্যুর তদন্তে সফলতা পাওয়ার পর আই-ইউনিটের প্রথম পরিচালক হন। ২০১৮ সালে বিবিসির সাবেক সাংবাদিক এবং চলচ্চিত্র নির্মাতা ফিল রিস এই ইউনিটের দায়িত্ব গ্রহণ করেন। আই-ইউনিটের তদন্তকারীরা আল জাজিরা মিডিয়া নেটওয়ার্ক প্ল্যাটফর্মের জন্য বিষয়বস্তু তৈরি করেন। এই উপাদানগুলো একাধিক ভাষা, দৃশ্যমান এবং অডিও মাধ্যমে উপস্থাপন করা হয়, এগুলোর ব্যাপ্তিকাল ৩০ সেকেন্ড থেকে দুই ঘণ্টা পর্যন্ত হয়।
আই-ইউনিটের নির্মিত তথ্যচিত্রগুলো চল্লিশটিরও বেশি পুরস্কার জিতেছে এবং ২০১৯ সালের ডিসেম্বর মাসে এটি তার নিজস্ব ব্রডকাস্ট সিরিজ "আল জাজিরা ইনভেস্টিজ" শুরু করে। উল্লেখযোগ্য তদন্তগুলোর মধ্যে রয়েছে পাকিস্তানের বিন লাদেন ডসিয়ার, দ্য স্পাই কেবলস, ইনসাইড অফ কেনিয়া ডেথ স্কোয়াড, দ্য ডার্ক সাইড, লবিং, ক্রিকেটের ম্যাচ ফিক্সার, কীভাবে একটি গণহত্যা বিক্রি করতে হয়, একটি ঘুষের অ্যানাটমি, এবং বাংলাদেশের ওরা প্রধানমন্ত্রীর লোক।
আই-ইউনিট ব্রিটেনের যোগাযোগ দপ্তরের কোড এবং অনুশীলন অনুসারে কাজ করে, যা জনসেবার সাংবাদিকতার সর্বোত্তম ঐতিহ্যকে সমর্থন করে।
রি:জিরো কারা হাজিমারু ইসেকাই সেইকাতসু (মৌসুম ১)

রি:জিরো কারা হাজিমারু ইসেকাই সেইকাতসু হলো তাপ্পেই নাগাতসুকির লিখিত আর শিনিচিরু ওতসুকা দ্বারা সচিত্রিত লাইট উপন্যাসের অ্যানিমে সংস্করণ। ২৫টি পর্বের এই সিরিজ তার প্রথম ৫০ মিনিটের পর্ব নিয়ে ৪ঠা এপ্রিল ২০১৬ সাল থেকে ১৯ই সেপ্টেম্বর ২০১৬ সাল পর্যন্ত প্রচারিত হয়। এটি টিভি টোকিও, টিভি ওসাকা, টিভি এচি এবং এটি-এক্স -এ সম্প্রচারিত হয়। এছাড়াও সিরিজটি যুগপতভাবে ক্রান্চিরোলে সম্প্রচারিত হয়েছিল। অ্যানিমেটির প্রথম ওপেনিং থিম " রিডু" গেয়েছেন কোনোমি সুজুকি এবং প্রথম এন্ডিং থিম "স্টিক্স হেলিক্স" হলো মিথ&রয়েড-এর গাওয়া, তিনি একইসাথে সপ্তম পর্বের এন্ডিং থিম "স্ট্রেট বেট"ও গান। একই শিল্পী দ্বিতীয় ওপেনিং থিম গেয়েছেন যার নাম দেওয়া হয় "প্যারাডিসাস-প্যারাডক্সম"। দ্বিতীয় এন্ডিং থিম "স্টে অ্যালাইভ"রিই তাকাহাসি সম্পাদন করেন এবং চতুর্দশ পর্বে মিথ&রয়েড -এর গাওয়া "থিয়েটার ডি" নেওয়া হয়। 
<onlyinclude>
</onlyinclude>
পুনম দেবী

পুনম দেবী একজন ভারতীয় রাজনীতিবিদ। তিনি ভারতের "উত্তর প্রদেশ" রাজ্যের "সন্ত কবির নগর জেলার" "ধনঘাটার" "বাকৌলি কালা" গ্রামের বর্তমান "সরপঞ্চ" । তিনি দুর্নীতিবিরোধী কর্মী যিনি গ্রাম উন্নয়ন এবং সামাজিক সমস্যাতেও মনোনিবেশ করেন। তিনি বর্তমানে দরিদ্র গ্রামগুলির উন্নয়নের লক্ষ্যে নতুন উন্নয়ন কৌশল তৈরিতে মনোনিবেশ করছেন।
বিন্দুমতী দেবী

বিন্দুমতী দেবী (১৯ জুলাই ১৯১৮ - ২২ জুলাই ১৯৭৮) ভারতের উত্তর প্রদেশ রাজ্যের একজন রাজনীতিবিদ ছিলেন।
তিনি ১৯৬৭ থেকে ১৯৭২ সাল পর্যন্ত রাজ্যসভায় উত্তরপ্রদেশের প্রতিনিধি ছিলেন। 
তিনি ১৯৫৭ সালে উত্তরপ্রদেশ বিধানসভায় নির্বাচিত হয়েছিলেন এবং বড়বঙ্কি জেলার কোতোয়ার বাসিন্দা। তিনি ডাঃ আর বি দাসের সাথে বিবাহবন্ধনে আবদ্ধ হয়েছেন এবং তাঁর একটি কন্যা ছিল।
চৌধুরী দিগম্বর সিংহ

চৌধুরী দিগম্বর সিংহ (৯ জুন ১৯১৩, কুরসান্দা গ্রাম, মথুরা - ১০ ডিসেম্বর ১৯৯৫) উত্তরপ্রদেশ রাজ্য মথুরা (লোকসভা কেন্দ্রের) থেকে ৩য় লোকসভা সদস্য ছিলেন।
তিনি একই আসন থেকে তৃতীয়, চতুর্থ, ৭ম লোকসভায় নির্বাচিত হয়েছিলেন।
রোহানলাল চতুর্বেদী

রোহানলাল চতুর্বেদী (জন্ম: ৭ জুলাই ১৯১৯) লখিমপুর খেরি) ভারতের উত্তর প্রদেশ রাজ্যের এটাহ (লোকসভা কেন্দ্র) থেকে পঞ্চম লোকসভার সদস্য ছিলেন।
তিনি একই আসন থেকে প্রথম এবং চতুর্থ এবং ইতাওয়াহ (লোকসভা কেন্দ্র) থেকে ২য় লোকসভা নির্বাচিত হয়েছিলেন।
এ ই টি ব্যারো

অ্যালবার্ট আর্নেস্ট টমাস ব্যারো (১ মার্চ ১৯০৮, এলাহাবাদ - ৭ মার্চ ১৯৯০ ) একজন ভারতীয় রাজনীতিবিদ ছিলেন এবং ১৯৫১ থেকে ১৯৭১ পর্যন্ত আবারও ১৯৭৭ থেকে ১৯৮৯ পর্যন্ত লোকসভার অ্যাংলো-ইন্ডিয়ান সদস্য মনোনীত হন। তিনি এলাহাবাদের কলভিন স্কুল অ্যান্ড বয়েজ হাই স্কুল এবং পরে ম্যারি হিলসের ঘোড়া গালির চেলসফোর্ড প্রশিক্ষণ কলেজে এবং আয়ারল্যান্ডের ট্রিনিটি কলেজ, ডাবলিন বিশ্ববিদ্যালয় থেকে পড়াশোনা করেছেন।
স্কুল শিক্ষক ডরিস মিউরিয়েল ওয়াকারের সাথে তার বিয়ে হয়েছিল (১৯০৬-১৯৮৯)। তাঁদের এক ছেলে রয়েছে (জন্ম: ১৯৩৫)।
বলিহারি

শ্রী বলিহারি বাবু বহুজন সমাজ পার্টির একজন রাজনীতিবিদ। তিনি ভারতের সংসদ সদস্য হিসাবে রাজ্যসভায় উত্তর প্রদেশের প্রতিনিধিত্ব করছেন।
গান্ধী আজাদ

গান্ধী আজাদ বহুজন সমাজ পার্টির একজন প্রবীণ রাজনীতিবিদ। তিনি ১৯৯৬-২০০২, ২০০২-২০০৮ সাল পর্যন্ত দু'বার রাজ্যসভায় উত্তর প্রদেশের প্রতিনিধিত্বকারী ভারতের সংসদ সদস্য ছিলেন।
নলগোণ্ডা লোকসভা কেন্দ্র

নলগোণ্ডা লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,৯৪,৩৪৩ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার সূর্যাপেট এবং নলগোণ্ডা জেলায় অবস্থিত বিধানসভা কেন্দ্রগুলি নিয়ে গঠিত।
নলগোণ্ডা লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন কমিউনিস্ট পার্টি অব ইণ্ডিয়ার শ্রী রবি নারায়ণ রেড্ডি৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন কমিউনিস্ট পার্টি অব ইণ্ডিয়ার শ্রী দেবলপল্লী ভেঙ্কটেশ্বর রাও৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী গুত্তা সুখেন্দর রেড্ডি৷
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী উপজাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮৬ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি নলগোণ্ডা জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্র৷ এটি নলগোণ্ডা জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্র৷ এটি নলগোণ্ডা জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্র৷ এটি সূর্যাপেট জেলায় অবস্থিত৷ এটি একটি অসংরক্ষিত আসন৷৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্র। এটি একটি অসংরক্ষিত আসন। এটি সূর্যাপেট জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯১ নং বিধানসভা কেন্দ্র৷ এটি সূর্যাপেট জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯২ নং বিধানসভা কেন্দ্র৷ এটি নলগোণ্ডা জেলায় অবস্থিত৷ এটি একটি অসংরক্ষিত আসন।
বড়মুড়া

<nowiki> </nowiki>বড়মুড়া ভারতের ছোট রাজ্য ত্রিপুরার একটি পার্বত্য অঞ্চল। বড়মুড়া এটির দুর্দান্ত ধনেশ পাখির জন্যও পরিচিত। ৪৪ নং জাতীয় মহাসড়ক (আসাম-আগরতলা রাস্তা) বড়মুড়ার পার্বত্য অঞ্চল দিয়ে পার হয়। বড়মুরায় একটি গ্যাস তাপ ও বিদ্যুৎকেন্দ্র রয়েছে। 
বড়মুড়া ইকো-পার্ক, ত্রিপুরার রাজধানী আগরতলা থেকে 40 কিলোমিটার দূরে অবস্থিত।
ভোল্টা হ্রদ

ভোল্টা হ্রদ প্রধান মেরিডিয়ান (গ্রিনউইচ) বরাবর অবস্থিত, এবং নিরক্ষীয় অঞ্চলের মাত্র ছয় ডিগ্রি উত্তর অক্ষাংশে রয়েছে । হ্রদের উত্তরপ্রান্তের সীমানা ইয়াপেই শহরের কাছাকাছি এবং এর দক্ষিণপ্রান্তের সীমানা ইয়াপেই থেকে ৫২০ কিলোমিটার দক্ষিণে আকোসম্বো বাঁধের চূড়াতে অবস্থিত। আকোসম্বো বাঁধটি শ্বেত ভোল্টা নদী এবং কৃষ্ণ ভোল্টা নদী উভয়কেই ধরে রেখেছে, যা হ্রদটি নির্মাণের পূর্বে হ্রদের ঠিক মাঝখানে মিলিত হয়ে ভোল্টা নদী তৈরি করত। বর্তমানে ভোল্টা নদী বাঁধের পাওয়ার হাউস এবং স্পিলওয়েগুলির আউটলেট থেকে উতসারিত হয় দক্ষিণ ঘানার মধ্যে দিয়ে প্রবাহিত হয়ে আটলান্টিক মহাসাগরে মিশে গিয়েছে।
হ্রদের অভ্যন্তরে প্রধান দ্বীপগুলি হ'ল ডোডি, বামন এবং কেপর্ভ। দিগিয়া জাতীয় উদ্যানটি হ্রদের পশ্চিম তীরে অবস্থিত।
হ্রদটি আকোসম্বো বাঁধ দ্বারা গঠিত, যা প্রাথমিকভাবে ভূতাত্ত্বিক অ্যালবার্ট আর্নেস্ট কিটসন ১৯১৫ সালে নির্মাণের পরিকল্পনা করেছিলেন। তবে নির্মাণকাজ বহু বছর পরে ১৯৬১ সালে শুরু হয় এবং ১৯৬৫ সালে সম্পূর্ণ হয়। হ্রদটি নির্মাণের জন্যে প্রায় ২০০,০০০ গৃহপালিত গবাদি পশুসহ ৭৮০০০ লোককে স্থানান্তরিত করা হয়েছিল, বিভিন্ন নতুন শহর ও গ্রামে। প্রায় ১২০টি বৃহত স্থাপনা ধ্বংস করা হয়েছিল এবং অঞ্চল প্লাবিত হয়েছিল।
আকোসম্বো বাঁধটি দেশের অধিকাংশ অঞ্চলে বিদ্যুত সরবরাহের পাশাপাশি টোগো, বেনিন এবং আশেপাশের দেশগুলিতে বিদ্যুত রফতানি করে এবং এর মাধ্যমে ঘানা যথেষ্ট বৈদেশিক মুদ্রা অর্জন করে। ভোল্টা হ্রদ জলপথ পরিবহনের জন্যও গুরুত্বপূর্ণ এবং গণপরিবহনের পাশাপাশি প্রচুর পরিমাণে মালপত্রও পরিবহন করে। যেহেতু বিশাল হ্রদটি একটি গ্রীষ্মমণ্ডলীয় অঞ্চলে অবস্থিত, তাই হ্রদের জল প্রাকৃতিকভাবেই সারা বছর উষ্ণ থাকে। ভাল ব্যবস্থাপনার ফলে, ভোল্টা হ্রদ মৎস্যচাষের উপযুক্ত এবং এখানে প্রভূত মাছ পাওয়া যায়।
এই হ্রদটি যথেষ্ট পর্যটক আকর্ষণ করে এবং পর্যটকরা ভোল্টা হ্রদের সাথে ডোডি দ্বীপটিও ঘুরে দেখেন । 
সাম্প্রতিক ঘটনাবলীগুলির মধ্যে রয়েছে ভোল্টা হ্রদের অন্তর্গত ডুবে যাওয়া বনভূমি থেকে নিমজ্জিত কাঠ সংগ্রহের বৃহত আকারের উদ্যোগ। এই প্রকল্পটি অতিরিক্ত বনভূমি বা বিদ্যমান বনাঞ্চলের ধ্বংসের প্রয়োজন ছাড়াই উচ্চমানের গ্রীষ্মমণ্ডলীয় কাঠের ফলন দেয় এবং ওয়েন ডানের মতে, "বিশ্বের পরিবেশগতভাবে টেকসই প্রাকৃতিক গ্রীষ্মমণ্ডলীয় কাঠের সবচেয়ে বড় উৎস উৎপন্ন করতে পারে।" ঘানার মালিকানাধীন সংস্থা আন্ডারওয়াটার ফরেস্ট রিসোর্সগুলি বিশ্ব বাজারে এই কাঠটি সহজলভ্য করার জন্যে চুক্তিবদ্ধ হয়েছে। এই অঞ্চলের জন্য বৈদেশিক মুদ্রা উৎপাদন এবং প্রাথমিক অর্থনৈতিক ক্রিয়াকলাপ হিসাবে মাছ ধরার উপর স্থানীয়দের নির্ভরতা হ্রাস করার পাশাপাশি নিমজ্জিত গাছগুলি অপসারণ হ্রদে নৌচলাচলের সম্ভাবনার উন্নতি করছে এবং সুরক্ষা বাড়ছে।
আনুমানিক ৭০০০ থেকে ১০০০০ শিশু ভোল্টা হ্রদের মৎস্যশিকার শিল্পে কাজ করে। দ্য গার্ডিয়ান এবং সিএনএন ফ্রিডম প্রজেক্ট তাদের চাকরির প্রকৃতিকে শিশুশ্রম বলে বর্ণনা করেছে। যদিও বেটি মেনসাহ এবং একাডেমিক স্যামুয়েল ওকায়ারের মতে এটি স্থানীয় শিশু কিশোরদের শিক্ষানবিশীর মাধ্যমে স্বনির্ভরতার প্রথম ধাপ, কোনভাবেই শিশু শ্রম বা দাসত্ব নয়।
তালাত আলী

তালাত আলী মালিক (; জন্ম: ২৯ মে, ১৯৫০) পাঞ্জাবের লাহোর এলাকায় জন্মগ্রহণকারী রেফারি ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান ইন্টারন্যাশনাল এয়ারলাইন্স, পাঞ্জাব বিশ্ববিদ্যালয় ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তালাত আলী।
১৯৬৭-৬৮ মৌসুম থেকে ১৯৭৮-৭৯ মৌসুম পর্যন্ত তালাত আলী’র প্রথম-শ্রেণীর খেলোয়াড়ী জীবন চলমান ছিল। 
তালাত আলী রুখে দাঁড়ানো উদ্বোধনী ব্যাটসম্যান ছিলেন।
সমগ্র খেলোয়াড়ী জীবনে দশটিমাত্র টেস্টে অংশগ্রহণ করেছেন তালাত আলী। ২২ ডিসেম্বর, ১৯৭২ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৩ ফেব্রুয়ারি, ১৯৭৯ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
অভিষেক টেস্টেই বৃদ্ধাঙ্গুলে আঘাতপ্রাপ্ত হন। ১৯৭২-৭৩ মৌসুমে অ্যাডিলেডে ডেনিস লিলি’র বল মোকাবেলাকালীন এ ঘটনার শিকার হন। সব মিলিয়ে দশ টেস্টে অংশ নেন তিনি ও একটিমাত্র বিজয়ের সাথে নিজেকে জড়িয়ে রাখেন। ১৯৭৮-৭৯ মৌসুমে ক্রাইস্টচার্চে স্বাগতিক নিউজিল্যান্ড দলের বিপক্ষে ৪০ ও ৬১ রান সংগ্রহ করে দলের বিজয়ে ভূমিকা রাখেন।
ক্রিকেট খেলা থেকে অবসর গ্রহণের পর আইসিসি ম্যাচ রেফারির দায়িত্বে ছিলেন। অক্টোবর, ২০০৬ সাল থেকে ১৭ অক্টোবর, ২০০৮ তারিখ পর্যন্ত পাকিস্তান ক্রিকেট দলের ব্যবস্থাপকের দায়িত্বে ছিলেন। কানাডায় অনুষ্ঠিত চারদেশীয় টুয়েন্টি২০ সিরিজের চূড়ান্ত খেলায় শ্রীলঙ্কার বিপক্ষে পাকিস্তানের পরাজয়ের পর তাকে দায়িত্ব পালন করা থেকে অব্যাহতি দেয়া হয়।
মেক্সিকীয় ফুটবল ফেডারেশন

মেক্সিকীয় ফুটবল ফেডারেশন , ; এছাড়াও ফেমেক্সফুত, সংক্ষেপে এফএমএফ এবং এমএফএফ নামে পরিচিত) হচ্ছে মেক্সিকোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৩ সালের ২৩শে আগস্ট তারিখে প্রথম সভাপতি উম্বার্তো গারজা রামোসের অধীনে প্রতিষ্ঠিত হয়েছে। এটি প্রতিষ্ঠার ৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৯ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মেক্সিকোর তোলুকায় অবস্থিত। এই সংস্থার তিনটি অপারেশনাল সেন্টার রয়েছে: সেন্ট্রাল অফিস, হাই পারফরম্যান্স সেন্টার (, সিএআর) এবং প্রশিক্ষণ কেন্দ্র (, সিইসিএপি)।
এই সংস্থাটি মেক্সিকোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা এমএক্স, লিগা এমএক্স ফেমেনিল এবং কোপা এমএক্সের মতো প্রতিযোগিতার সকল কার্যক্রম পরিচালনা করে। বর্তমানে মেক্সিকীয় ফুটবল ফেডারেশনের সভাপতির দায়িত্ব পালন করছেন ইয়ন দে লুইসা এবং সাধারণ সম্পাদকের দায়িত্ব পালন করছেন ইনিগো রিয়েস্ত্রা।
১৯৩৪-এর বিহার ভূমিকম্প

১৯৩৪-এর বিহার ভূমিকম্প বা ১৯৩৪-এর বিহার – নেপাল ভূমিকম্প ভারতের ইতিহাসের সবচেয়ে ভয়াবহ ভূমিকম্পগুলির মধ্যে একটি। মুঙ্গার ও মুজাফফরপুর শহরগুলি পুরোপুরি ধ্বংস হয়ে যায়। এই ৮.০ মাত্রার ভূমিকম্প ১৫ জানুয়ারি ভারতীয় সময় প্রায় দুপুর ২ টো ১৩ মিনিটে (০৮:৪৩ ইউটিসি ) ঘটেছে এবং উত্তর বিহার ও নেপাল ব্যাপক ভাবে ক্ষতিগ্রস্ত হয়।
এই ঘটনার কেন্দ্রস্থল পূর্ব নেপালে এভারেস্টের প্রায় দক্ষিণে। যে সকল অঞ্চলে জীবন ও সম্পদের সর্বাধিক ক্ষতি হয়, সেগুলি পূর্ব দিকে পূর্না থেকে পশ্চিমে চম্পারন পর্যন্ত (প্রায় দূরত্বে) এবং উত্তরে কাঠমান্ডু থেকে দক্ষিণে মুঙ্গার পর্যন্ত (প্রায় দূরত্ব) বিস্তৃত ছিল। এর প্রভাব লাসা থেকে বোম্বাই এবং আসাম থেকে পাঞ্জাব পর্যন্ত অনুভূত হয়। এই ভূমিকম্প এতটাই মারাত্মক ছিল যে ভূমিকম্পের কেন্দ্র থেকে প্রায় ৬৫০ কিমি (৪০৪ মাইল) দূরে কলকাতায় অনেকগুলি ভবন ক্ষতিগ্রস্ত হয় এবং সেন্ট পলের ক্যাথেড্রালের টাওয়ারটি ভেঙে পড়ে।
এই ভূমিকম্পের একটি লক্ষণীয় বিষয় হ'ল ভূমিকম্পের কেন্দ্রীয় ফাটলগুলি জুড়ে বালু ও জলের ফাটলগুলি উপস্থিত হয়। বালুর এই বিস্ফোরণে চারপাশের জমিটি হ্রাস পায় এবং আরও বেশি ক্ষতির কারণ হয়ে ওঠে। ভূমিকম্পের সময় ৩০০ কিলোমিটার (স্ল্যাম্প বেল্ট নামে পরিচিত) অঞ্চলে মাটির তরলতা ঘটে (মাটি ও জলের দ্রবণ), ফলে অনেকগুলি কাঠামো তলিয়ে যায়। 
মজঃফরপুরে শহরের বেশ কয়েকটি জায়গায় বালুর বিস্ফোরণ ঘটে। কূপগুলি বালির সাথে রূদ্ধ হয়। স্তূপিত বালির কারণে কূপে জলের স্তর অগভীর হয়ে যায়। মজঃফরপুরের বেশিরভাগ ভবন ক্ষতিগ্রস্ত হয়। সমস্ত কাঁচা (রামশাকল) ভবন ভেঙে পড়ে এবং জমিটি ডুবে যাওয়ার ও ফাটলের কারণে পাকা (দৃঢ়ভাবে নির্মিত) ভবনগুলি ক্ষতিগ্রস্ত হয়।
নেপালের কাঠমান্ডু উপত্যকার তিনটি বড় শহর - কাঠমান্ডু, ভক্তপুর এবং পাটান- মারাত্মকভাবে ক্ষতিগ্রস্ত হয় এবং প্রায় সমস্ত ভবন ধসে পরে। মাটিতে বড় ফাটল দেখা যায় এবং কাঠমান্ডুতে বেশ কয়েকটি রাস্তা ক্ষতিগ্রস্ত হয়; তবে নেপালের অভিভাবক দেবতা পশুপতিনাথের মন্দির ক্ষয়ক্ষতি থেকে রক্ষা পায়।
সীতামারীতে একটিও বাড়ি দাঁড়িয়ে ছিল না। ভাগলপুর জেলায় অনেক ভবন ধসে যায়। পাটনায় কেবল একটি দুর্গ দাঁড়িয়ে ছিল এবং শহরটির অন্যান্য অংশ ধ্বংসস্তূপে পরিণত হয়। মধুবানীর নিকটবর্তী রাজনগরে সমস্ত কাঁচা ভবন ধসে পড়ে। বিখ্যাত নৌলখা প্রাসাদ সহ দ্বারভাঙ্গা রাজের ভবনগুলি মারাত্মকভাবে ক্ষতিগ্রস্ত হয়। ঝরিয়ায় ভূমিকম্পের ফলে ভূগর্ভস্থ আগুন আরও ছড়িয়ে পড়ে। কাঠমান্ডুতে টেলিফোন লাইন সহ বীরগঞ্জ শহরটি ধ্বংস করা হয়। 
বিহারে নথিভুক্ত ৭,২৫৩ টি মৃত্যু সহ মোট মৃত্যুর সংখ্যা ছিল ১০,৭০০ থেকে ১২,০০০ জন।
১৯৩৫ সালে, "নেপালকো মহা ভুকম্পা ১৯৩৪" শিরোনামে ভূমিকম্পের ঘটনা নথিভুক্তকারী মেজর জেনারেল ব্রহ্মা শমসেরে বলেছিল যে এটি জীবিত স্মৃতিতে নেপালের সবচেয়ে ধ্বংসাত্মক ভূমিকম্প এবং ত্রাণ প্রয়াসে নেপালি সেনাবাহিনীর কাজের জন্য প্রশংসা করেন।
মহাত্মা গান্ধী বিহার রাজ্য সফর করেন। তিনি লিখেছিলেন যে বিহারের ভূমিকম্পটি অস্পৃশ্যতা নির্মূল করতে ভারতের ব্যর্থতার প্রতি দৈব প্রতিশোধ ছিল। বিহারে শ্রী বাবু (শ্রী কৃষ্ণ সিনহা) এবং অন্য এক মহান নেতা অনুগ্রহ বাবু (অনুগ্রহ নারায়ণ সিনহা ) ত্রাণ কাজে নিজে নিয়জিত করেন।
ভোঙ্গীর লোকসভা কেন্দ্র

ভোঙ্গীর লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ২০০৯ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,৯২,২৪০ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার রঙ্গারেড্ডি, যাদাদ্রি ভুবনগিরি, সূর্যাপেট, জনগাঁও এবং নলগোণ্ডা জেলায় অবস্থিত বিধানসভা কেন্দ্রগুলি নিয়ে গঠিত।
ভোঙ্গীর লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ অন্ধ্রপ্রদেশ রাজ্যে অন্তর্ভুক্তির পর প্রথম (পঞ্চদশ) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী কোমটিরেড্ডি রাজগোপাল রেড্ডি৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্র সমিতির শ্রী বুর নর্সইয়া গৌর৷
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্র। এটি একটি অসংরক্ষিত আসন। এটি রঙ্গারেড্ডি জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯৩ নং বিধানসভা কেন্দ্র৷ এটি নলগোণ্ডা জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯৪ নং বিধানসভা কেন্দ্র৷ এটি যাদাদ্রি ভুবনগিরি জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯৫ নং বিধানসভা কেন্দ্র৷ এটি নলগোণ্ডা জেলায় অবস্থিত৷ এটি তফসিলী জাতিদের জন্য সংরক্ষিত আসন৷৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯৬ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি সূর্যাপেট জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯৭ নং বিধানসভা কেন্দ্র৷ এটি যাদাদ্রি ভুবনগিরি জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯৮ নং বিধানসভা কেন্দ্র৷ এটি জনগাঁও জেলায় অবস্থিত৷ এটি একটি অসংরক্ষিত আসন।
ক্রিস্টোফার বার্জার

ক্রিস্টোফার জর্জ ডি ভিলিয়ার্স বার্জার (; জন্ম: ১২ জুলাই, ১৯৩৫ - মৃত্যু: ৫ জুন, ২০১৪) ট্রান্সভাল প্রদেশের র‍্যান্ডফন্তেইন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও ইংরেজ ক্রিকেটে ফ্রি ফরেস্টার্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ক্রিস্টোফার বার্জার।
১৯৫৫ সাল থেকে ১৯৬৫-৬৬ মৌসুম পর্যন্ত ক্রিস্টোফার বার্জারের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ক্রিস্টোফার বার্জার। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৭ ফেব্রুয়ারি, ১৯৫৮ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ ফেব্রুয়ারি, ১৯৫৮ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
৫ জুন, ২০১৪ তারিখে ৭৮ বছর বয়সে কোয়াজুলু-নাটালের হোউইক এলাকায় ক্রিস্টোফার বার্জারের দেহাবসান ঘটে।
রবার্ট স্যামুয়েলস

রবার্ট জর্জ স্যামুয়েলস (; জন্ম: ১৩ মার্চ, ১৯৭১) কিংস্টন এলাকায় জন্মগ্রহণকারী জ্যামাইকীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন রবার্ট স্যামুয়েলস।
তার কনিষ্ঠ ভ্রাতা মারলন স্যামুয়েলস ওয়েস্ট ইন্ডিজের পক্ষে আন্তর্জাতিক ক্রিকেটে অংশ নিয়েছেন।
১৯৮৮-৮৯ মৌসুম থেকে ২০০২-০৩ মৌসুম পর্যন্ত রবার্ট স্যামুয়েলসের প্রথম-শ্রেণীর খেলোয়াড়ী জীবন চলমান ছিল। খাঁটিমানের ব্যাটিং কৌশল অবলম্বনসহ রক্ষণাত্মক ধাঁচে ও প্রয়োজনে আক্রমণধর্মী ক্রীড়ানৈপুণ্য প্রদর্শনে অগ্রসর হতেন।
রেড স্ট্রাইপ কাপে তার খেলার মানের দূর্বলতার কারণে আর তাকে জাতীয় দলে খেলার সুযোগ এনে দেয়নি। এরপর তিনি পর্দার অন্তরালে চলে যান।
সমগ্র খেলোয়াড়ী জীবনে ছয়টিমাত্র টেস্ট ও আটটিমাত্র একদিনের আন্তর্জাতিকে অংশগ্রহণ করেছেন রবার্ট স্যামুয়েলস। ১৯ এপ্রিল, ১৯৯৬ তারিখে ব্রিজটাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ ফেব্রুয়ারি, ১৯৯৭ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ওয়েস্ট ইন্ডিজ দলে তাকে নিয়মিতভাবে খেলানো হয়নি। নিজস্ব সর্বশেষ খেলায় বেশ সুন্দর খেলা উপহার দিয়েছিলেন। পার্থে ব্যাটিং অনুপযোগী উইকেটে ৭৬ ও অপরাজিত ৩৫ রানের ইনিংস খেলেন। এরপূর্বে অ্যান্টিগুয়ায় নিজস্ব দ্বিতীয় টেস্টে সফরকারী নিউজিল্যান্ড দলের বিপক্ষে ১২৫ রান তুলেন। ঐ টেস্টে দীপক প্যাটেল ছয়জনকে আউট করেন।
নাহীদ আখতার

নাহীদ আখতার (বানানভেদে নাহিদ আখতার) একজন পাকিস্তানি নেপথ্য সঙ্গীতশিল্পী। ১৯৭০ সালে রেডিও পাকিস্তান মুলতানে ‘ রাগ মালহার ’ ছবিতে খালিদ আসগরের সাথে একটি দ্বৈত সংগীত গাওয়ার মাধ্যমে তিনি তার কর্মজীবন শুরু করেন। আখতারের জন্ম পঞ্জাবের মুলতানে।
নাহিদ আখতার পাকিস্তানি চলচ্চিত্র সংগীত, পপ, গজল, ঐতিহ্যবাহী পাকিস্তানি ধ্রুপদী সংগীত, পাঞ্জাবি লোকসঙ্গীত, কওওয়ালি, নাত ও হাম্দ এবং অন্যান্য সহ বিভিন্ন শৈলীতে গান রেকর্ড করেছেন। ১৯৭০-এর দশকের মাঝামাঝি প্রবীণ সংগীত পরিচালক এম আশরাফ তাকে প্রথম আবিষ্কার করেন ও তাকে চলচ্চিত্রে গান গাওয়ার জন্য তাঁকে অনুরোধ করেন। সংগীত প্রশিক্ষণের জন্য "ওস্তাদ" (শিক্ষক) হিসাবে নাহীদ আখতারের পরিচিত কোনও ব্যক্তি ছিলেন না, তবে সংগীত পরিচালক এম আশরাফ তার প্রতিভা বৃদ্ধিতে মুখ্য ভূমিকা পালন করেছিলেন। তাঁর অভিষিক্ত ছবি "নানহা ফারিস্তা" ১৯৭৪ সালে মুক্তি পেয়েছিল এবং একই বছর তিনি "শামা" (১৯৭৪) ছবিতে গান গেয়েছিলেন। প্রথমদিকে এটি বলা হয় যে চলচ্চিত্রে বাংলাদেশে পাড়ি দেওয়া রুনা লায়লার শূন্যস্থান পূরণ করার জন্যই তাঁকে আনা হয়েছিল। তবে পরে লোকেরা বুঝতে পারেন যে তার নিজস্ব গাওয়ার শৈলী রয়েছে। তিনি ১৯৮০-এর দশকজুড়ে পাকিস্তানি চলচ্চিত্র জগতে সক্রিয় ছিলেন।
মার্কিন যুক্তরাষ্ট্রের রাষ্ট্রপতি নির্বাচন, ২০২০

মার্কিন যুক্তরাষ্ট্রের রাষ্ট্রপতি নির্বাচন ২০২০ অনুষ্ঠিত হয়েছিল ৩রা নভেম্বর, ২০২০ খ্রিস্টাব্দ, মঙ্গলবার। এটা হচ্ছে ৫৯তম চতুর্বার্ষিক রাষ্ট্রপতি নির্বাচন। ভোটাররা ""রাষ্ট্রপতি নির্বাচক" " নির্বাচন করেন, যারা পরিবর্তে নতুন রাষ্ট্রপতি এবং উপ-রাষ্ট্রপতি নির্বাচিত করেন। প্রাথমিকভাবে রাষ্ট্রপতি নির্বাচনের সিরিজটি ফেব্রুয়ারি থেকে আগস্ট ২০২০ পর্যন্ত অনুষ্ঠিত হয়েছিল।
বর্তমান রাষ্ট্রপতি ট্রাম্প বর্তমান সহ-রাষ্ট্রপতি পেন্সের পাশাপাশি কোনও গুরুতর বিরোধিতা ছাড়াই রিপাবলিকান দলের মনোনয়ন অর্জন করেছেন। প্রাক্তন ভাইস প্রেসিডেন্ট জো বাইডেন তার নিকটতম প্রতিদ্বন্দ্বী সিনেটর বার্নি স্যান্ডার্স এর পরিবর্তে ডেমোক্র্যাটিক দলের মনোনয়ন অর্জন করেছেন, আমেরিকান রাজনীতির আধুনিক যুগে যে কোনও রাজনৈতিক দলের পক্ষে রাষ্ট্রপতি প্রার্থীদের বৃহত্তম ক্ষেত্রের বৈশিষ্ট্যযুক্ত এটি ছিল একটি প্রতিযোগিতামূলক প্রাথমিকে। ২০১৯ সালের ১১ আগস্ট, বাইডেন ঘোষণা করেন যে তার বর্তমান সহচর ও সাথী সিনেটর কমলা হ্যারিস হবেন, তিনি তাকে প্রথম আফ্রিকান-আমেরিকান, প্রথম ইন্দো-আমেরিকান এবং তৃতীয় মহিলা উপ-রাষ্ট্রপতি মনোনীত করবেন একটি বড় দলের টিকিটে। জো জর্জেনসেন লিবার্টেরিয়ান মনোনয়ন অর্জন করেছিলেন এবং হাউই হকিন্স গ্রিন নমিনেশন পেয়েছিলেন।
এই নির্বাচনে বিজয়ী হয়েছেন ডেমোক্র্যাট দলের প্রার্থী জো বাইডেন।
এই নির্বাচনে বিজয়ী প্রেসিডেন্ট জো বাইডেন ও ভাইস প্রেসিডেন্ট কমলা হ্যারিস ২০ জানুয়ারি, ২০২১ সালে শপথ গ্রহণ করেন।
ওয়ারাঙ্গল লোকসভা কেন্দ্র

ওয়ারাঙ্গল লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৩৭,৭৭৮ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার ওয়ারাঙ্গল গ্রামীণ, ওয়ারাঙ্গল নগর, জয়শঙ্কর ভূপালপল্লী এবং জনগাঁও জেলায় অবস্থিত বিধানসভা কেন্দ্রগুলি নিয়ে গঠিত।
ওয়ারাঙ্গল লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন পিপলস ডেমোক্রেটিক ফ্রণ্টের শ্রী পেণ্ড্যল রাঘব রাও৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী শাদাত আলি খান৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী কাদ্যম শ্রীহরি৷ তবে ঐবছর উপনির্বাচনে তেলেঙ্গানা রাষ্ট্র সমিতির দয়াকর পসুনুরি জয়লাভ করেন৷
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯৯ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি জনগাঁও জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০০ নং বিধানসভা কেন্দ্র৷ এটি জনগাঁও জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৪ নং বিধানসভা কেন্দ্র৷ এটি ওয়ারাঙ্গল গ্রামীণ জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৫ নং বিধানসভা কেন্দ্র৷ এটি ওয়ারাঙ্গল নগর জেলায় অবস্থিত৷ এটি একটি অসংরক্ষিত আসন৷৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্র। এটি একটি অসংরক্ষিত আসন। এটি ওয়ারাঙ্গল নগর জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৭ নং বিধানসভা কেন্দ্র৷ এটি ওয়ারাঙ্গল গ্রামীণ জেলায় অবস্থিত৷ এটি তফসিলী জাতিদের জন্য সংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্র৷ এটি জয়শঙ্কর ভূপালপল্লী জেলায় অবস্থিত৷ এটি একটি অসংরক্ষিত আসন।
মাহবুবাবাদ লোকসভা কেন্দ্র

মাহবুবাবাদ লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫৭ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৩,৮৭,২৮৮ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার ওয়ারাঙ্গল গ্রামীণ, মাহবুবাবাদ, মুলুগু এবং ভদ্রাদ্রি কোথাগুড়েম জেলায় অবস্থিত বিধানসভা কেন্দ্রগুলি নিয়ে গঠিত।
মাহবুবাবাদ লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের ভারতে সংঘটিত প্রথম নির্বাচনের পরে এই লোকসভা কেন্দ্রটি গঠন হয়৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে দুটি আসনে জয়ী হয়েছিলেন ভারতীয় জাতীয় কংগ্রেসের শ্রী এতিকল মধুসূদন রাও এবং শ্রী সুরেন্দ্র রেড্ডি৷ তবে ১৯৬৭ খ্রিস্টাব্দের পরেই লোকসভা কেন্দ্রটি অবলুপ্ত হয়, যা আবার ২০০৯ খ্রিস্টাব্দে পুনর্গঠন করা হয়। তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রীমতি আজমিরা সীতারাম নায়েক।
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের ছয়টি বিধানসভা কেন্দ্র তফসিলী উপজাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০১ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি মাহবুবাবাদ জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০২ নং বিধানসভা কেন্দ্র৷ এটি মাহবুবাবাদ জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৩ নং বিধানসভা কেন্দ্র৷ এটি ওয়ারাঙ্গল গ্রামীণ জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৯ নং বিধানসভা কেন্দ্র৷ এটি মুলুগু জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি ভদ্রাদ্রি কোথাগুড়েম জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১১ নং বিধানসভা কেন্দ্র৷ এটি ভদ্রাদ্রি কোথাগুড়েম জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১৯ নং বিধানসভা কেন্দ্র৷ এটি ভদ্রাদ্রি কোথাগুড়েম জেলায় অবস্থিত৷ এটি একটি তফসিলী উপজাতিদের জন্য সংরক্ষিত।
খাম্মাম লোকসভা কেন্দ্র

খাম্মাম লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,৪০,২৬৭ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার ভদ্রাদ্রি কোথাগুড়েম এবং খাম্মাম জেলায় অবস্থিত বিধানসভা কেন্দ্রগুলি নিয়ে গঠিত।
খাম্মাম লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন পিপলস ডেমোক্রেটিক ফ্রণ্ট থেকে শ্রী টি বি বিট্টল রাও৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন কমিউনিস্ট পার্টি অব ইণ্ডিয়া থেকে শ্রী টি বি বিট্টল রাও৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন যুবজন শ্রমিক রায়তু কংগ্রেস পার্টি থেকে শ্রী পাঙ্গুলেটি শ্রীনিবাস রেড্ডি৷
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য এবং দুটি বিধানসভা কেন্দ্র তফসিলী উপজাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১২ নং বিধানসভা কেন্দ্র। এটি একটি অসংরক্ষিত আসন। এটি খাম্মাম জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্র৷ এটি খাম্মাম জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১৪ নং বিধানসভা কেন্দ্র৷ এটি খাম্মাম জেলায় অবস্থিত৷ এটি তফসিলী জাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১৫ নং বিধানসভা কেন্দ্র৷ এটি খাম্মাম জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১৬ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি খাম্মাম জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১৭ নং বিধানসভা কেন্দ্র৷ এটি ভদ্রাদ্রি কোথাগুড়েম জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১৮ নং বিধানসভা কেন্দ্র৷ এটি ভদ্রাদ্রি কোথাগুড়েম জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
কলোরাডো নদী (টেক্সাস)

এর নিষ্কাশন অববাহিকা এবং এর বেশিরভাগ শুষ্ক শাখা নদী নিউ মেক্সিকো পর্যন্ত প্রসারিত। মাতাগর্দা বে এর মেক্সিকো উপসাগরে পতিত হওয়ার আগে এটি ডওসন কাউন্টি থেকে দক্ষিণ-পূর্বে বলিঞ্জার, মার্বেল জলপ্রপাত, অস্টিন, ব্যাস্ট্রপ, স্মিথভিল, লা গ্রেঞ্জ, কলোম্বাস, ওয়ার্টন এবং বে সিটির মধ্য দিয়ে প্রবাহিত হয়। 
কলোরাডো নদীর উৎপত্তি লামিসার কাছাকাছি দক্ষিণ ল্লানো এস্তাকাদোর লুবোকের দক্ষিণে। এটি সাধারণত দক্ষিণ-পূর্ব দিক থেকে ল্লানো এস্তাকাদোর বাইরে প্রবাহিত হয়ে টেক্সাস পার্বত্য দেশের এবং তারপরে লেক জেবি টমাস, ইভি স্পেন্স রিজারভোয়ার এবং ওএইচ লেভি এর মধ্য দিয়ে প্রবাহিত হয়। নদী অস্টিন পৌঁছনোর আগে লেক বুকানন, ইঙ্কস লেক, লেক লিন্ডন বি জনসন (সাধারণত লেক এলবিজে হিসাবে উল্লেখ করা হয়), এবং লেক ট্রাভিসসহ আরো কয়েকটি জলাধারের মধ্য দিয়ে প্রবাহিত । ল্লানো নদী কিংসল্যান্ডের নিকটবর্তী লেক এলবিজেতে কলোরাডো নদীর সাথে যোগ দেয় এবং পেদার্নেলস নদী ব্রায়ারক্লিফের নিকটবর্তী ট্র্যাভিস লেকে মিলিত হয়। অস্টিন পাড় হওয়ার পর মেক্সিকো উপসাগরে মাতাগর্দার নিকটে মাতাগর্দা উপসাগরে খালি না হওয়া পর্যন্ত কলোরাডো নদীর প্রবাহ দক্ষিণ-পূর্ব চলতে থাকে।
কলোরাডো নদী, স্পেনীয় ভাষায় যার অর্থ 'লাল' বা 'লালচে' নদী, স্প্যানিশ অভিযাত্রীরা প্রায়শই উত্তরে ব্রাজোস নদীর সাথে বিভ্রান্ত হয়ে পড়তেন। এই দুটি প্রতিবেশী নদীর ইউরোপীয় আবিষ্কারক বর্তমান কলোরাডো নদীকে "" বলেছিলেন এবং বর্তমান ব্রাজোসকে কলোরাডো নদী বলে অভিহিত করেছেন। দুটি নাম পরে বিপরীত করা হয়েছে।
উপরের কলোরাডো নদী ১৮ শতকের গোড়া থেকে ১৯ শতকের শেষভাগ পর্যন্ত কোমাঞ্চদের নিয়ন্ত্রণাধীন ছিল। ১৭৫৭ সালে স্পেনীয় টেক্সাস সান সাবা নদীর উপর কলোরাডো নদীর সাথে এর মিলিত হওয়ার স্থানের কাছাকাছি একটি বহির্মুখী ক্যাথলিক মিশন ( মিশন সান্তা ক্রুজ দে সান সাবি ) প্রতিষ্ঠার চেষ্টা করেছিল। প্রতিরক্ষাহীন এবং কোমাঞ্চ উপজাতি দ্বারা একটি আঞ্চলিক আক্রমণ হিসাবে নেওয়া মিশনটি ১৫৫৮ সালে প্রায় ২,০০০ কোমাঞ্চ এবং তাদের মিত্রদের দ্বারা বরখাস্ত করা হয়েছিল। প্রায় এক শতাব্দী ধরে কোমঞ্চদেরকে কলোরাডো নদীর উপরের অংশে কার্যকরভাবে চ্যালেঞ্জ দেওয়ার সামর্থ্য হয়নি। 
নদীটি কৃষিকাজ, শহর ও বিদ্যুত উৎপাদনের জন্য পানির একটি গুরুত্বপূর্ণ উৎস। নদীর তীরে প্রধান মানবসৃষ্ট জলাশয়ের মধ্যে রয়েছে বুচানান লেক, ইনকস লেক, লেক এলবিজে, লেক মার্বেল জলপ্রপাত, লেক ট্র্যাভিস, লেক অস্টিন এবং অস্টিনের লেডি বার্ড লেক । সম্মিলিতভাবে এই হ্রদগুলি হাইল্যান্ড হ্রদ হিসাবে পরিচিত। প্রতিটি বড় হ্রদে বিদ্যুৎকেন্দ্র চালিত করার পাশাপাশি বে সিটির নিকটে দক্ষিণ টেক্সাস পারমাণবিক প্রকল্পকে শীতল করার জন্য কলোরাডোর পানি ব্যবহৃত হয়। কলোরাডো রিভার মিউনিসিপাল ওয়াটার জেলা হাইল্যান্ড লেকের তিনটি জলাধারের ( স্নাইডারের নিকটে লেক জেবি থমাস, রবার্ট লির নিকটে ইভি স্পেন্স জলাধার এবং বলিঞ্জারের নিকটে ওএইচ আইভি জলাধার ) মালিক এবং এগুলো পরিচালনা করছে।
কলোরাডো নদীর বন্যা নিয়ন্ত্রণ এবং ব্যবহার টেক্সাস আইনসভা কর্তৃক প্রতিষ্ঠিত দুটি সংস্থা, আপার কলোরাডো রিভার অথরিটি এবং লোয়ার কলোরাডো রিভার অথরিটি পরিচালনা করে। কলোরাডো নদীর তীরে ১১টি বড় জলাধার রয়েছে। 
কলোরাডো নদীর সাথে পাঁচটি উল্লেখযোগ্য উপনদী যুক্ত হয়েছে : কঞ্চো নদী, পেকান বায়ু, ল্লানো নদী, সান সাবা নদী এবং পেদার্নালেস নদী। বিলেস ক্রিকও একটি শাখানদী যা সালফার স্প্রিংস ড্র, জনসন ড্র, ম্যাককেঞ্জি, সেমিনোল, মনুমেন্ট, মাস্ট্যাং এবং মিডল্যান্ড ড্রয়ের মতো অ্যারোইয়ের পানিতে প্রবাহিত হয়।
এখলাস উদ্দিন আহমদ

এখলাস উদ্দিন আহমদ (১০ অক্টোবর ১৯৩২–১২ জুন ১৯৮৫) বাংলাদেশের নড়াইল জেলার রাজনীতিবিদ ও মুক্তিযুদ্ধের সংগঠক যিনি তৎকালীন যশোর-১২ আসনের সংসদ সদস্য ছিলেন।
এখলাস উদ্দিন আহমদ ১০ অক্টোবর ১৯৩২ নড়াইল জেলার কালিয়া উপজেলার বেন্দারচর গ্রামে জন্মগ্রহণ করেন। তার ছেলে কবিরুল হক নড়াইল-১ আসনের সংসদ সদস্য।
এখলাস উদ্দিন আহমদ মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন যশোর-১২ আসন থেকে সংসদ সদস্য নির্বাচিত হন।
এখলাস উদ্দিন আহমদ ১২ জুন ১৯৮৫ মৃত্যুবরণ করেন।
খন্দকার আবদুল হাফিজ

খন্দকার আবদুল হাফিজ (১ মার্চ ১৯৩০–৫ সেপ্টেম্বর ২০০১) বাংলাদেশের নড়াইল জেলার রাজনীতিবিদ, সাংবাদিক, আইনজীবী ও মুক্তিযুদ্ধের সংগঠক যিনি তৎকালীন যশোর-১৩ আসনের সংসদ সদস্য ছিলেন।
খন্দকার আবদুল হাফিজ ১ মার্চ ১৯৩০ সালে নড়াইলের সদর উপজেলার মির্জাপুর গ্রামে জন্মগ্রহণ করেন। তার পিতা মৃত খন্দকার আব্দুল ওয়াদুদ ও মাতা মৃত সফুরা খাতুন। নড়াইলের মির্জাপুর সরকারি প্রাথমিক বিদ্যালয় থেকে তিনি প্রাথমিক শিক্ষা সমাপ্তির পর খুলনা ফুলতলা দামোদর উচ্চ বিদ্যালয় থেকে ১৯৪৫ সালে এন্ট্রান্স, খুলনা বিএল কলেজ থেকে ১৯৪৭ সালে এইচএসসি ও ১৯৫১ সালে স্নাতক পাশ করেন। এর পর ১৯৫৫ সালে ঢাকা বিশ্ববিদ্যালয় থেকে এলএলবি ডিগ্রী অর্জন করেন।
খন্দকার আবদুল হাফিজ আইনজীবী ও মুক্তিযুদ্ধের সংগঠক ছিলেন। ১৯৪৫ সালে স্কুল থেকে তিনি রাজনৈতিক জীবন শুরু করেন। তিনি ১৯৫১ সালে খুলনা বিএল কলেজের ভিপি, ১৯৫৩ সালে ঢাকা বিশ্ববিদ্যালয়ের এসএম হলের জিএস ও ১৯৫৪ সালে দৈনিক ইত্তেফাকের প্রধান সম্পাদক হিসেবে দায়িত্ব পালন করেন।
তিনি ১৯৭০ সালে আওয়ামী লীগের প্রার্থী হিসেবে তৎকালীন পাকিস্তান-৭৩ আসন থেকে এমএনএ নির্বাচিত হন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। স্বধীনতা যুদ্ধে তিনি নড়াইলের মুক্তিযুদ্ধের প্রধান সংগঠক হিসেবে দায়িত্ব পালন করেন।
১৯৭২ সালে স্বাধীন বাংলাদেশের সংবিধান প্রণয়ন ড্রাফটিং কমিটির সদস্য মনোনীত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন যশোর-১৩ আসন থেকে সংসদ সদস্য নির্বাচিত হন। ৪ আগস্ট ১৯৭৫ সালে বাকশালের নড়াইল মহকুমার গভর্নর মনোনীত হন তিনি। তিনি ১৯৮৫ সালে রাজনীতি থেকে অবসর গ্রহণ করেন।
খন্দকার আবদুল হাফিজ ৫ সেপ্টেম্বর ২০০১ সালে যশোর সম্মিলিত সামরিক হাসপাতালে মৃত্যুবরণ করেন।
ক্রান্তীয় মৌসুমী জলবায়ু

ক্রান্তীয় মৌসুমী জলবায়ু (ক্রান্তীয় আর্দ্র জলবায়ু বা ক্রান্তীয় মৌসুমি ও উপকূলীয় আয়নবায়ুর জলবায়ু নামেও পরিচিত) হল এক ধরনের জলবায়ু, যা কোপেন জলবায়ু শ্রেণিবিন্যাসের "এএম" বিভাগের অনুরূপ। ক্রান্তীয় মৌসুমী জলবায়ুর মাসিক গড় তাপমাত্রা বছরের প্রতি মাসে এবং শুকনো মরসুমে উপরে থাকে। ক্রান্তীয় মৌসুমী জলবায়ু আর্দ্র "এএফ" (বা ক্রান্তীয় অতিবৃষ্টি অরণ্য জলবায়ু) এবং শুকনো "এডব্লিউ" (বা ক্রান্তীয় সাভানা জলবায়ু)র মধ্যবর্তী জলবায়ু।     
 ভারতের জলবায়ু
Oceania
রিচার্ড বেল

রিচার্ড বেল (১৮৭৬ – ১৯৫২) ছিলেন একজন ব্রিটিশ আরববিদ। তিনি এডিনবার্গ বিশ্ববিদ্যালয়ের আরবি প্রভাষক ছিলেন এবং ১৯০৭ থেকে ১৯২১ সাল পর্যন্ত নিউটন ওয়াম্ফরের মন্ত্রী হিসেবেও দায়িত্ব পালন করেন। এডিনবার্গে ফিরে আসার পর তিনি কুরআন অধ্যয়ন করে বিশ্ববিদ্যালয়ে তার অবশিষ্ট বছর অতিবাহিত করেন। ১৯৩৭ থেকে ১৯৩৯ সালের মধ্যে তিনি কুরআনের একটি অনুবাদ প্রকাশ করেন এবং ১৯৫৩ সালে তাঁর "ইন্ট্রোডাকশন টু দ্য কুরআন" (১৯৭০ সালে ডব্লিউ মন্টগোমারি ওয়াট কর্তৃক সংশোধিত) প্রকাশিত হয়। উভয় রচনা-ই পশ্চিমা বিশ্বে কুরআন অধ্যয়নে প্রভাব তৈরি করে।
তিনি 'ইসলামের উন্নয়নে খ্রিস্টান প্রভাবের' প্রাথমিক গবেষক ছিলেন।
জে. কিথ ফ্রেজার

জন কিথ ফ্রেজার (John Keith Fraser; জন্ম: ১৮ ফেব্রুয়ারি, ১৯২২) একজন কানাডিয়ান প্রাকৃতিক ভূগোলবিদ। তিনি "কানাডিয়ান ভূগোলবিদ পরিষদ" ("Canadian Association of Geographers") এর প্রেসিডেন্ট এবং "রয়্যাল কানাডিয়ান ভূগোল-বিষয়ক সমিতি" ("Royal Canadian Geographical Society") এর নির্বাহী সচিব, প্রকাশক এবং মহাব্যবস্থাপক হিসেবে দায়িত্ব পালন করেছেন।
ফ্রেজার রাজকীয় কানাডিয়ান বিমান বাহিনী/রাজকীয় বিমান বাহিনী'র সৈনিক হিসেবে দ্বিতীয় বিশ্বযুদ্ধে যুদ্ধ করেছিলেন।
১৯৫৫ সালে তিনি টরন্টো বিশ্ববিদ্যালয় হতে এম.এ. ডিগ্রি লাভ করেন। তিনি ক্লার্ক বিশ্ববিদ্যালয় হতে ১৯৬৪ সালে পিএইচডি ডিগ্রি অর্জন করেন। তার গবেষণা নিবন্ধের শিরোনাম ছিল ""The physiography of Boothia Peninsula, Northwest territories - a study in terrain analysis and air photo interpretation of an Arctic area"" ("উত্তর-পশ্চিম অঞ্চলের বুথিয়া উপদ্বীপের প্রাকৃতিক ভূতত্ত্ব - ভূখণ্ড বিশ্লেষণ এবং একটি আর্কটিক অঞ্চলের বায়ু-চিত্রের ব্যাখ্যা বিষয়ক গবেষণা")।
যুদ্ধের পর, ফ্রেজার অটোয়ায় কানাডা সরকারের খনি এবং কারিগরী সমীক্ষা বিভাগের অধীনে ভূগোল শাখার একজন কর্মকর্তা হিসেবে পেশাদার জীবন শুরু করেন। তিনি সরেজমিনে দায়িত্ব পালন করতে গিয়ে, তার প্রেক্ষিতে পরবর্তীকালে অনেকগুলো নিবন্ধ প্রকাশ করেন।
চল্লিশের দশকের শেষ দিকে, নিজ কর্মজীবনের গোড়ার দিকে, তার দায়িত্ব ছিল ম্যাকেঞ্জি নদীতে টাগবোটে চড়ে, এবং পশ্চিম আর্কটিক সাগরে হাডসন বে কোম্পানি'র জাহাজে চড়ে পর্যবেক্ষক হিসেবে দায়িত্ব পালন করা।
১৯৫১ সালে তিনি ভূমিরূপবিদ জে. রস ম্যাকাইকে আমুন্ডসেন উপসাগরের ডার্নলি বে এলাকায় অনুসন্ধানে সহায়তা করেন। পুরাতন মানচিত্র এবং সাম্প্রতিক তোলা বায়ু-চিত্র পর্যালোচনা করে ফ্রেজার এই সিদ্ধান্তে আসেন যে, ১৮৭৫ সালে ফরাসি মিশনারী এমিল পেতিতোঁ কর্তৃক চিত্রায়িত "লা রন্‌সিয়ের-লে নুরি" নামক নদী (Rivière La Roncière-le Noury), যা পরবর্তীকালে অভিযাত্রিক ভিলইয়ালমুর স্তেফানসন কর্তৃক "অস্তিত্বহীন" বলে ঘোষিত হয়; প্রকৃতপক্ষে তার অস্তিত্ব আছে। যদিও ফ্রাঙ্কলিন বে তে রন্‌সিয়ের এর মুখ এর অবস্থানে ভুল ছিল, কিন্তু এই রন্‌সিয়ের নদী আর অ্যান্ড্রু জে. স্টোন কর্তৃক ১৮৯৯ সালে আংশিক চিত্রায়িত হর্নডে নদী আসলে একই নদী।
পরের বছর তিনি কানাডিয়ান বরফ বণ্টন সমীক্ষায় অংশগ্রহণ করেন। ১৯৫৩ সালে, ফ্রেজার মধ্য আর্কটিক উপকূলের বুথিয়া উপদ্বীপ এলাকার চারপাশে গবেষণা শুরু করে। ১৯৫৪ সালে, তিনি ম্যাকেঞ্জি ব-দ্বীপে আকলাভিক স্থানান্তর সমীক্ষাদলে নিজ বিভাগের প্রতিনিধি হিসেবে, এবং ১৯৫৫ সালে ভিক্টোরিয়া দ্বীপের দক্ষিণ-পশ্চিম উপকূলরেখা অধ্যয়ন করেন। ১৯৫৬ সালে তিনি রাজা উইলিয়াম দ্বীপের দক্ষিণ উপকূল এবং শারম্যান খাঁড়ি নিয়ে গবেষণা করেন।
ফ্রেজার ১৯৫৯ সালে রয়্যাল কানাডিয়ান ভূগোল-বিষয়ক সমিতি'র একজন ফেলো এবং পরিচালক নিযুক্ত হন। ১৯৮২ সালে তিনি নির্বাহী সচিব, প্রকাশক ও মহাব্যবস্থাপক নিযুক্ত হন। ১৯৮৮ সালে প্রকাশক হিসেবে নতুন একজন তার স্থলাভিষিক্ত হলেও বাকি দুটি পদে ১৯৯০ সাল পর্যন্ত তিনিই বহাল ছিলেন। একই বছরে তার সম্মানে সমিতির পক্ষ থেকে উত্তরাঞ্চলীয় অধ্যয়ন পাঠ্যক্রমে "ফ্রেজার অধ্যাপনা" পদ চালু করা হয়।
তিনি ১৯৬০ সালে "উত্তর আমেরিকা আর্কটিক ইন্সটিটিউট" এর ফেলো নিযুক্ত হন।
১৮৯৫ সালে, ফ্রেজার "কানাডিয়ান ভূগোলবিদ সমিতি" কর্তৃক পেশাদার ভূগোলবিদ হিসেবে অবদানের স্বীকৃতিস্বরূপ সম্মাননায় ভূষিত হন। ছয় বছর পর, তিনি এই প্রতিষ্ঠানের প্রেসিডেন্ট পদে নিযুক্ত হন।
১৯৯২ সালে, সমাজের সেবায় অবদানের জন্য তিনি "রয়্যাল কানাডিয়ান ভূগোল সমিতি" কর্তৃক "ক্যামসেল পদক" এ ভূষিত হন।
আর্যভট্ট সংখ্যাপাতকরণ

আর্যভট্ট সংখ্যাপাতকরণ হল সংস্কৃত বর্ণমালার উপর ভিত্তি করে একধরনের বর্ণভিত্তিক বা আলফাসিলেবিক সংখ্যাপদ্ধতি। ৬ষ্ঠ শতাব্দীর গোড়ার দিকে আর্যভট্ট তার রচিত "আর্যভট্টীয়" গ্রন্থের গীতিকা পদম নামক প্রথম অধ্যায়ে এর প্রবর্তন করেন। এই সংখ্যাপদ্ধতিতে ব্যঞ্জনবর্ণ + স্বরবর্ণের মাধ্যমে প্রতিটি অক্ষরের সংখ্যাসূচক মান ছিল। এভাবে "ক /কা" (ক+অ/আ) =১ থেকে শুরু করে সর্বশেষ হৌ (হ+ঔ)=১০ সংখ্যা বুঝানো হতো।
এই সংখ্যা পদ্ধতি "আর্যভট্টীয়" গ্রন্থের প্রথম অধ্যায়ের দ্বিতীয় স্তবক উল্লেখ করা হয়।
বর্গীয় বর্ণগুলো অর্থাৎ"ক" থেকে "ম" পর্যন্ত বর্ণ গুলোকে বর্গে (বর্গক্ষেত্রে) স্থাপন করতে হয় (১ম, ১০০তম, ১০০০০তম, ইত্যাদি) এবং"য", "র", "ল" .. এর মতো অবর্গীয় বর্ণগুলোকে অবর্গে অক্ষর স্থাপন করতে হয় (১০ম, ১০০০তম, ১০০০০০তম) )।
বর্গীয় ক থেকে ম পর্যন্ত বর্ণ গুলোর মান যথাক্রমে ১,২,৩... এভাবে ২৫ পর্যন্ত এবং অবর্গীয় য থেকে হ পর্যন্ত বর্ণ গুলোর মান যথাক্রমে ৩০, ৪০, ৫০... এভাবে ১০০ পর্যন্ত। বর্গীয় এবং অবর্গীয় বর্ণগুলিতে নবম স্বরবর্ণের বাইরেও নতুন চিহ্ন ব্যবহার করা যেতে পারে।
স্বরবর্ণ গুলোর মানগুলি নিম্নরূপ: "অ" = ১; "ই" = ১০০; "উ" = ১০০০০; ঋ = ১০০০০০০ এবং আরও অনেক।
আর্যভট্ট তাঁর গাণিতিক এবং জ্যোতির্বিজ্ঞানের গণনায় ছোট এবং বৃহত উভয় সংখ্যক প্রতিনিধিত্ব করার জন্য এই সংখ্যা পদ্ধতিটি ব্যবহার করেছিলেন।
এই সিস্টেমটি ভগ্নাংশ এবং মিশ্র ভগ্নাংশও উপস্থাপন করতে ব্যবহার করা যেতে পারে। উদাহরণস্বরূপ, "Nga হল" "Nja" এবং "ঝ" = ৯, এর অর্ধেক = ।
ঐতিহ্যবাহী ভারতীয় অঙ্কপাতন পদ্ধতি আধুনিক পদ্ধতির তুলনায় বিপরীত। ফলশ্রুতিতে দশকের আগেই আর্যভাব শুরু হয়েছিল; তারপর কয়েকশো ও হাজারে; তারপরে অগণিত এবং লক্ষ (10 ) এবং আরও অনেক কিছু। "(সিএফ।" "ভারতীয় সংখ্যা পদ্ধতি)"
Another example might be "", . Note that in this case, 10(ṛ) and 10(ḷ) parts are swapped, and 10(ṛ) part is ligature.
আর্যভাষা সংখ্যার মান উল্লেখ করে সংক্ষিপ্ত স্বরবর্ণ अ, इ, उ, ऋ, ऌ, এ এবং ओ স্বরূপ ব্যবহৃত হয়। তবে, আর্যভাবা পদ্ধতি দীর্ঘ এবং সংক্ষিপ্ত স্বরগুলির মধ্যে পার্থক্য করেনি। এই টেবিলটি কেবলমাত্র উৎপাদিত (1 x 10 ) মানগুলির সম্পূর্ণ স্লেট তুলে ধরেছে তবে এটি সংখ্যার সিলেবলের তালিকায় পুরোপুরি বৈধ।
আপস্ট্রিম (সফটওয়্যার উন্নয়ন)

সফটওয়্যার নির্মাণের ক্ষেত্রে, আপস্ট্রিম, উৎস কোড হিসেবে বিতরণ করা সফটওয়্যারের মূল উদ্ভাবক বা রক্ষণাবেক্ষণকারীকে নির্দেশ করে। এটি কোন একটি বাগ অথবা প্যাচের একটি যোগ্যতা। উদাহরণস্বরূপ, আপস্ট্রিমে পাঠানো কোন প্যাচ সফ্টওয়্যারটির মূল লেখক বা রক্ষণাবেক্ষণকারীর কাছে অর্পণ করা হয়। যদি গৃহীত হয়, তবে লেখক বা রক্ষণাবেক্ষণকারী সফটওয়্যারটির তাৎক্ষণিকভাবে বা ভবিষ্যত প্রকাশে প্যাচটি অন্তর্ভুক্ত করবেন। যদি গৃহীত না হয়, তবে যিনি প্যাচটি জমা দিয়েছেন উক্ত ব্যবহারকারীকে সফটওয়্যারটির নিজস্ব সংস্করণ রক্ষণাবেক্ষণ করতে হয়।
আপস্ট্রিম উন্নয়ন, অন্যান্য পরিবেশনাগুলোকে এর দ্বারা উপকৃত হবার সুযোগ দেয়।
শব্দটি বাগের সাথেও সম্পর্কিত; বিতরনের পোর্টিং ও সমন্বয় প্রচেষ্টার কারণে ঘটে না এমন বাগগুলির দায়বদ্ধতা আপস্ট্রিমের উপর বর্তায়।
উবাইদুল্লাহ ইবনে যিয়াদ

উবায়েদুল্লাহ ইবনে যিয়াদ (; মৃত্যু আগস্ট ৬৮৬) প্রথম মুয়াবিয়া ও প্রথম ইয়াজিদ-এর শাসনাকালের বসরা, কুফা এবং খোরাসানের একজন উমাইয়া গভর্নর এবং খলিফা প্রথম মারওয়ান এবং আব্দুল মালিকের শাসনমলে উমাইয়া সেনাবাহিনীর একজন অন্যতম সেনাপতি। হুসাইন ইবনে আলীসহ আলী ইবনে আবু তালিবের পরিবারের সদস্যদের হত্যার জন্য মুসলিমদের কাছে তিনি একজন কুখ্যাত ব্যক্তিত্ব।
৬৭৩ সালে তার পিতা যিয়াদ ইবনে আবিহির মৃত্যুর পর কার্যত উত্তরাধিকারসূত্রে তিনি গভর্নরের দায়িত্ব পান। গভর্নর থাকাকালে তিনি খারিজি এবং আলীয়দের বিদ্রোহ দমন করেন। কারবালার যুদ্ধের পর ৬৮০ সালে তিনি হুসাইন এবং তার ক্ষুদ্র অনুসারীদলকে হত্যা করেন, যা মুসলিম সম্প্রদায়কে মর্মাহত করে। আব্দুল্লাহ ইবনে জুবায়েরের বিদ্রোহের সময় অবশেষে আরব উপজাতীয় অভিজাতবর্গেরা তাকে ইরাক থেকে উৎখাত করে।
রস মর্গ্যান

রস উইনস্টন মরগ্যান (; জন্ম: ১২ ফেব্রুয়ারি, ১৯৪১) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কাল থেকে ১৯৭০-এর দশকের শুরুরদিক পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে মাঝারিসারিতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন রস মরগ্যান।
১৯৫৭-৫৮ মৌসুম থেকে ১৯৭৬-৭৭ মৌসুম পর্যন্ত রস মরগ্যানের প্রথম-শ্রেণীর খেলোয়াড়ী জীবন চলমান ছিল। এছাড়াও, নির্ভরযোগ্য ব্যাটসম্যান হিসেবে সুনাম ছিল তার। বলকে আলতো ছোঁয়ায় মিড উইকেট বরাবর ফেলার দিকেই অধিক স্বাচ্ছন্দ্যবোধ করতেন ও অফস্পিনার ছিলেন তিনি।
১৯৫৭-৫৮ মৌসুমে মাত্র ১৬ বছর বয়সে অকল্যান্ডের পক্ষে তার প্রথম-শ্রেণীর ক্রিকেটে অভিষেক ঘটে। ১৯৬৪-৬৫ মৌসুমের প্লাঙ্কেট শীল্ডে চমৎকার অল-রাউন্ড ক্রীড়াশৈলী প্রদর্শন করেন। সেন্ট্রাল ডিস্ট্রিক্টসের বিপক্ষে ৬/৪০ বোলিং পরিসংখ্যান গড়েন। এটিই পরবর্তীকালে তার সেরা বোলিং পরিসংখ্যান হিসেবে চিত্রিত হয়ে যায়। এর কয়েকদিন পর ওয়েলিংটনের বিপক্ষে ১১২ রানের অপরাজিত ইনিংস খেলেন। ফলশ্রুতিতে, তাকে জাতীয় দলে খেলার জন্যে অন্তর্ভুক্ত করা হয়।
১৯৭৬-৭৭ মৌসুম পর্যন্ত অকল্যান্ডের পক্ষে খেলা চালিয়ে যেতে থাকেন। ১৯৬৮-৬৯ মৌসুমে অকল্যান্ডে অনুষ্ঠিত খেলায় ক্যান্টারবারির বিপক্ষে ১৬৬ রানের ইনিংস খেলেন। দলের সংগৃহীত ঘোষিত ৩১৪/৮ রানের মধ্যে তার এ ইনিংসটি পরবর্তীকালে তার প্রথম-শ্রেণীর ক্রিকেটে সর্বোচ্চ হিসেবে রয়ে যায়।
সমগ্র খেলোয়াড়ী জীবনে বিশটি টেস্টে অংশগ্রহণ করেছেন রস মরগ্যান। ২৯ জানুয়ারি, ১৯৬৫ তারিখে অকল্যান্ডে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২০ এপ্রিল, ১৯৭২ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৬৪-৬৫ মৌসুমে পাকিস্তান দল নিউজিল্যান্ড গমনে আসে। অকল্যান্ডে সিরিজের দ্বিতীয় টেস্টে অভিষেক পর্ব সম্পন্ন হয় তার। ৬৬ রানের ইনিংস খেলেন তিনি। এটিই খেলায় সর্বোচ্চ রানের ইনিংস ছিল। ক্রাইস্টচার্চে অনুষ্ঠিত সিরিজের পরের টেস্টে ৯৭ রান তুলেন। এটিই তার ব্যক্তিগত সর্বোচ্চ টেস্ট রান ছিল।
ভারত সফরে বেশ দূর্দান্ত খেলেন। তবে, পরবর্তী ২২ ইনিংসে মাত্র ২৮৭ তুলতে সমর্থ হয়েছিলেন। এর পরের কয়েক মাসে ভারত, পাকিস্তান ও ইংল্যান্ডের বিপক্ষে তিনটি সিরিজে দলের নিয়মিত খেলোয়াড় হিসেবে রয়ে যান। কয়েকটি মূল্যবান ইনিংস খেলাসহ অফ স্পিন বোলিংয়ে মাঝে-মধ্যে উইকেট লাভ করেন। তিনি তার প্রথম ১২ টেস্টে ৩০.১৩ গড়ে ৬৬৩ রান সংগ্রহ করতে সক্ষম হন। কিন্তু, এরপর থেকে রান খরায় ভুগতে থাকেন। পরবর্তী কয়েক বছরে আট টেস্টে অংশ নিয়ে মাত্র ৭১ রান সংগ্রহ করেন।
১৯৭২ সালে ওয়েস্ট ইন্ডিজ গমন করেন। এ সফরেই নিজের শেষ তিন টেস্টে অংশ নেন। এ পর্যায়ে তিনি নবজাতকের মৃত্যুতে দেশে প্রত্যাবর্তনকারী রিচার্ড কলিঞ্জের স্থলাভিষিক্ত হয়েছিলেন। এ সিরিজে তিনি মাত্র ৮ রান ও এক উইকেট পান।